**Lisa 1 Tehniline kirjeldus**

PIMENDUSKATTED

# ÜLDNÕUDED

* 1. Pakkuja peab olema suuteline teostama kõiki tehnilises kirjelduses nimetatud töid.
	2. Pakkumus peab sisaldama kõiki kulusid (transpordi, mahalaadimise, kauba pakendamise hinda, makse, tasusid jms), v.a käibemaks, ning olema hankija jaoks lõplik.
	3. Pakutavad tooted peavad olema uued, kasutamata ja ilma defektideta ning sisaldama kõiki komplektsuse toimimiseks vajalikke osi.
	4. Pimenduskatted peavad olema valmistatud originaali eeskujul pakkuja enda poolt tehtud jooniste ja lõigete alusel. Hankija annab pakkujale kasutamiseks näidise või võimaldab ligipääsu olemasolevale.
	5. Pimenduskatted valmistatakse järgmiste sõidukite kabiini klaasidele, laternatele, peeglitele ja teistele läikivatele esemetele olemasolevate näidiste eeskujul:
		+ - DAF rivisõidukid
			- MAN rivisõidukid
			- Mercedes-Benz rivisõidukid
			- Scania rivisõidukid
			- Volvo rivisõidukid
			- traktorid, haagised, ratassoomukid

Nimekiri ei ole lõplik ja võib lepinguperioodil muutuda.

* 1. Kestvuslepingu sõlmimisega tekib muuhulgas hankijal õigus vajadusel osta samaliigilist kaupa, mis on pakkuja tootevalikus, kuid mida pole hankes küsitud. Samaliigilise kauba all mõistetakse muid hankijale vajaminevaid katteid, varustuse transpordikotte, rihmasid ja muud tüüpi tooteid sõidukite tarvis.
	2. Rivisõidukite pimenduskatted peavad olema kasutatavad aastaringselt erinevates ilmastikutingimustes (temperatuuri taluvus -30 °C kuni +70 °C).
	3. Pimenduskatte materjaliks peab kasutama PVC-kattega polüesterkangast vastavalt punktidele 2 ja 3.
	4. Pimenduskatted peavad vastama originaalsetele kinnitusviisidele (aasad ja öösid).

# NORMATIIVID

* 1. EVS-EN ISO 12945-2;
	2. „Textiles – Determination of fabric porpensity to surface fuzzing and to pilling – Part 2: Modified martidale method“;
	3. EVS-EN ISO 12947-2:2016;
	4. „Textiles – Determination of the abrasion resistance of fabrics by the Martindale method – Part 2: Determination of specimen breakdown (ISO 12947-2:2016)“;
	5. EVS-EN ISO 105-B02:2014;
	6. „Textiles – Tests for colour fastness – Part B02: Colour fastness to artificial light: Xenon arc fading lamp test (ISO 105-B02:2014)“;
	7. EVS-EN 14704-1:2005;
	8. „Determination of the elasticity of fabrics – Part 1: Strip tests“;
	9. EVS-EN ISO 13937-2:2000;
	10. „Textiles – Tear properties of fabrics – Part 2: Determination of tear force of trouser-shaped test specimens (Single tear method)“;
	11. EN ISO 1421 „Rubber- or plastics-coated fabrics – Determination of tensile strength and elongation at break (ISO 1421:2016)’’.

# kasutatavad seadmed ja materjalid

3.1.Pakkuja peab omama vajaminevaid seadmeid teenuse osutamiseks. Kõik teenuse osutamiseks vajalikud materjalid ja töövahendid tagab pakkuja ning peavad olema arvestatud teenuse hinna sisse. Kõik kasutatavad materjalid peavad vastama oma omadustelt ja värvuselt põhimaterjalile.

3.2 Pimenduskatete materjal:

* materjaliks: PES PVC-kattega;
* värvus: roheline RAL 6031 (väljastpoolt);
* kanga kogukaal: 700 g/m2;
* piilingukindlus: min 5 (EVS-EN ISO 12945-2:1999);
* hõõrdekindlus: min 100 000 (EVS-EN ISO 12947-2);
* rebimistugevus: min 300/300 N (EVS-EN ISO 13937-2);
* tõmbetugevus: min 3000/3000 N/5 cm (EN ISO 1421);
* IR võimekus: 15–35% (760–950 nm);
* temperatuuritaluvus: +70 kuni -25 kraadi (SFS-EN 1876-1);
* värvipüsivus valguse toimele: min 6 (EVS-EN ISO 105-B02:2014);
* leegitõrjuvus min 30 sek, (EN ISO 11925-2klass B1);
* kergesti puhastatav ja pestav, mõlemalt poolt lakitud, matt;
* pimenduskatte materjal ei tohi mureneda intensiivsel kasutamisel ka madalatel temperatuuridel.

3.3 Tellijal on õigus küsida juurde infot pakutavate toodete kohta, sh pakutava kunstnaha või tekstiili materjali sertifikaate ja standardile vastavuse kontrolli. Tellija nõudel on pakkuja kohustatud materjali näidise esitama 30 päeva jooksul. Vajadusel teostatakse testimine Tallinna Tehnikakõrgkooli rõiva- ja tekstiili instituudis või Tallinna Tehnikaülikooli polümeeride ja tekstiilitehnoloogia laboris.

# TARNETINGIMUSED

4.1 Pimenduskatted peavad olema paigutatud transpordiks ja hoiustamiseks vastavalt valmistatud kotti. Kott peab olema valmistatud samast materjalist, millest on valmistatud pimenduskatted. Koti kinnitus ülaosas võib olla kinnitusnööridega, trukk-kinnitusega.

4.2 Tarnitaval pimenduskattel peab olema tarnija tuvastamiseks peal valmistaja nimi, kirjutatud mustas kirjas või kleebitud, mis peab püsima vähemalt 2 aastat.

4.3 Tellija toetab vajadusel varustuse peale- ja mahalaadimist pakkuja transpordile/transpordilt tellija territooriumil.

4.4 Varustuse üleandmise-vastuvõtmise täpne aeg ja kogus lepitakse kokku poolte esindajate vahel.

4.5 Kauba üleandmiseks esitab pakkuja tellijale allkirjastamiseks üleandmise-vastuvõtmise akti (saateleht). Üleandmise-vastuvõtmise akt koostatakse kahes eksemplaris, üks kummalegi poolele ning sellele kirjutavad alla mõlema poole kontaktisikud.

# KVALITEEDIKONTROLL

5.1 Pakkuja poolt üle antud uute toodete kvaliteeti kontrollib tellija. Kontrollimise käigus tuvastatud mittevastavuste kohta koostatakse akt ja puudused tuleb pakkujal likvideerida oma vahendite arvelt.

5.2 Kui tellija avastab mittevastavuse peale saatelehe allkirjastamist, on tellijal õigus esitada kirjalik pretensioon kuue kuu jooksul, alates vastava saatelehe allkirjastamisest. Pakkuja on kohustatud omal kulul mittevastavuse likvideerima hiljemalt viie tööpäeva jooksul.

# garantii

6.1 Uute toodete garantiiaeg on kaks aastat alates üleandmise-vastuvõtmise akti allkirjastamisest.

6.2 Puuduste kõrvaldamise aeg on 10 tööpäeva.

# NÄIDISPILDID















